OpenLLM-France/wikimedia huggingface dataset:
# Louis-Jacques Thenard

Frantses kimikaria (La Louptière, 1777 - Paris, 1857). Kimikaren oinarriak azaltzen dituen obra garrantzitsu bat argitaratu zuen 1813-1816 bitartean, lau liburutan banatua. Metalen sailkapen berezi bat aurkeztu zuen, bere izena daraman urdin kolore-mota prestatzeko formula ezagutarazi zuen (Thenard urdina, portzelana koloreztatzeko erabiltzen dena), eta ur oxigenatua (1818) eta boroa aurkitu zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
# Louis-Léopold Boilly

Louis-Léopold Boilly (La Bassée, 1761eko uztailaren 5a - Paris, 1845eko urtarrilaren 4a) frantziar margolaria izan zen.
Autodidakta izan zen eta hamabi edo hamahiru urterekin egin zituen lehen lanak. Arrasko gotzainarentzat lan egin zuen eta 1787 inguruan Parisera joan zen. Salbamen Publikorako Batzordeak 1794an zigortu zuen lanean erotismoa egiteagatik, baina Maraten garaipena margotuz salbatu zen.
Erretratu ugari egin zituen, baita generoko eszenak eta litografiak ere. Trompe-l'œil (begi-tranpa) terminoa sartu zuen 1800eko margolanarekin.

## Iruditegia

* Autoerretratua, c. 1793
* La Toilette intime
* Robespierre
* Portrait de Jan Anthony d'Averhoult, 1792, Centraal Museum
* Portrait of a Woman, Metropolitan Museum of Art
* Three Young Artists in a Studio
* Houdon, c. 1803
* Portrait de Charles-Louis Havas
* Young Harpist, c. 1804–1806
* L'effet du mélodrame, 1830
* Une loge, 1830
* Un trompe-l'oeil avec un chat et une bûche de bois à travers une toile.
* Madame Saint-Ange Chevrier, 1807, Nationalmuseum
* Trompe l'oeil
* Le triomphe de Marat, 1794
* The Arrival of a Mail-coach in the Courtyard of the Messageries, 1803, Musée du Louvre
* The Geography Lesson (Portrait of Monsieur Gaudry and His Daughter), 1812
* Entrance to the Jardin Turc, 1812
* Incroyable parade, 1797
* Fine art Connoisseurs, c. 1823–1828,

## Kanpo estekak

* Datuak: Q715909
* Multimedia: Louis-Léopold Boilly / Q715909
# Louis-François Lejeune

Louis-François Lejeune baroia (Estrasburgo, 1775eko otsailaren 3a – Tolosa Okzitania, 1848ko otsailaren 29a) frantziar jeneral eta margolaria izan zen.
Margolaritza ikasketak utzi eta armadan sartu zen. Napoleondar Gerretako gudu askotan borrokatu zuen artilleriaren barruan, eta brigadako jeneral mailara iritsi zen. Espainian zauritu eta harrapatu egin zuten. Besteak beste, Marengo eta Austerlitzeko guduetan eta Errusiako inbasioan egon zen. 1810ean Inperioko baroi titulua jaso zuen.
Bere esperientzia pertsonalean oinarritutako gudu-margolanak egin zituen, eta litografian ere aritu zen.

## Iruditegia

* Piramideen gudua
* Karlos X.a ren sarrera Parisen koroatu ondoren
* Hartzaren ehiza Oô aintziran, Bagnères-de-Luchonetik gertu (1834)
* Husar baten Marengon krokisa (1800)

## Kanpo estekak

* Datuak: Q877593
* Multimedia: Louis-François Baron Lejeune / Q877593
# Louis-Joseph Papineau

Louis-Joseph Papineau (Montreal, 1786ko urriaren 7a - Montebello, 1871ko irailaren 23a) kanadar politikaria izan zen.
Kanadar Legebiltzarreko lehendakari izan zen 1825-1838 urteetan, eta kanadar-frantsesen erreibindikazioak defenditu zituen. 1837ko Matxinadaren eragileetariko bat izan zen, eta Estatu Batuetan eta Frantzian erbesteratu behar izan zuen. 1847. urtean Kanadara itzuli zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q2271150
* Multimedia: Louis-Joseph Papineau / Q2271150
# Louis-Henry Lemirre

Louis-Henry Lemirre (Vire, 1929ko apirilaren 8a - Vire, 2000ko) arkularia zen. Frantzia ordezkatu zuen 1972ko Udako Olinpiar Jokoetan.

## Erreferentziak

* ↑ Louis-Henry Lemirre
* ↑ Louis Henri LEMIRRE

## Kanpo estekak

* Datuak: Q1263269
# Louis-Honoré Fréchette

Louis-Honoré Fréchette (Levis, Quebec, 1839ko azaroaren 16a - Montreal, 1908ko maiatzaren 31) kanadiar idazlea izan zen. Legegizona zen eta politikan hartu zuen parte; Ottawako Parlamentuko oposizioko kide liberala izan zen 1874etik 1878ra arte. Zenbait egunkari sortu zituen, eta politikako (kontserbadoreak) eta literaturako (tradizionalistak) etsaiei kontra egiteko La Voix d´un exilé (1868) poesia-bilduma argitaratu zuen. Beste zenbait poesia-bildumaren ondoren, La légende d´un peuple (1887) argitaratu zuen, Ipar Ameriketako ikuspegiak bikain deskribatzen dituen lana. Umorezko prosa landu zuen Originaux et Détraqués ipuin-bilduma ezagunean (1892).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q580971
* Multimedia: Louis-Honoré Fréchette / Q580971
# Louis-Gilles Pairault

Louis-Gilles Pairault (Baiona, Lapurdi, 1974ko abuztuaren 28a) artxibozain, idazle eta historialaria da.

## Bizitza

François Pairault historialariaren semea da.
Artxibozain paleografoa (2000ko promoziokoa), École nationale des chartes delakoan burutu zuen bere tesia XV. mendeko Michel de Boteauville poeta franko-latindarrari eskainia da. 2001etik Paris Hiriko Ondarearen kontserbatzailea, 2003an Nizako Udal Agiritegietako zuzendaritza hartu zuen.
Académie de Provence literatura-elkarteko kidea da.

## Lanak

Frantsesez idatzitako ikerketa lan historiko batzuen eta eleberri baten egilea da.

### Lan historikoak

* De l'abeille au ruban bleu : Nice de Garibaldi ("Erletik xingola urdinera: Garibaldiren Niza"), Serre éditeur, Niza, 2008.
* Inventaire analytique des séries anciennes des Archives de Nice (1176-1792) (Nizako agiritegietako idazki zaharren inbentarioa; zuzendari lanak), Niza, 2005-2006, 2 liburuki (Kultura eta Komunikazio Ministerioaren oniritzi zientifikoaren argitaratutakoak).
* Cent ans d’O.G.C. Nice, mémoire d’un club (OGC Nice-ren ehun urteak, klub baten oroitzapena"), (kolektiboa), Editions Rom, Niza, 2004.
* Nice d'Antan ("Antzineko Niza"), HC Editions, Paris, 2005.
* Poésie française et métrique latine chez Michel de Boteauville (c. 1435 - 1500), tesia, daktilografiatua, 2000.

### Eleberria

* Le Voyage de Malte ("Maltako bidaia"), L'Etoile du Sud, Valbona, 2004 (Proventzako Akademiak 2004an saritua; 2005ean Enez Eusako Uharteei buruzko Liburuaren Sarirako eta Ulysse Sarirako aukeratua)

## Erreferentziak

* ↑ Bibliothèque de l'École des chartes, 1995-2, 611.or.
* ↑ Parisko Sorbona unibertsitatearen barruan dagoen Grande École horietakoa da; goi mailako artxibozain eta liburuzainak prestatzen ditu.
* ↑ Hiri honi buruzko lan batzuen egile bihurtu da harrezkero.
* ↑ Frantziako agiritegietako webgunea.

## Kanpo estekak

* (Frantsesez) Pairault Somalian Frantziak izan duen historiaz.
* Datuak: Q3260563
# Louis-Gabriel Suchet

Louis-Gabriel Suchet (Lyon, 1770eko martxoaren 2a - Marseilla, 1826ko urtarrilaren 3a), Albuferako dukea, frantziar jenerala izan zen. Iraultzan eta Napoleondar Gerretan aritu zen. Italian eta Austerlitzen nabarmendu zen eta Brumaireko estatu-kolpean parte hartu zuen.
1811n Inperioko mariskal izendatua, Iberiar Penintsulako Gerrara bidali zuten. Napoleonen abdikazio ostean Luis XVIII.a Frantziakoaren alde egin arren, Ehun Egunetan berriro itzuli zen armadara baina Napoleonen porrotaren ondoren atxilotu zuten.

## Erreferentziak

* ↑ (Frantsesez) Mullié, Charles. (1852). Louis-Gabriel Suchet. in: Biographie des célébrités militaires des armées de terre et de mer de 1789 à 1850. Poignavant et Compagnie.
* Datuak: Q316518
* Multimedia: Louis Gabriel Suchet / Q316518
# M1 Abrams

M1 Abrams Estatu Batuetan General Dynamics ekoiztutako borroka tanke nagusia da. Estatu Batuetako Armadaren, bere Marineen Gorputzaren eta Egipto, Kuwait, Saudi Arabia eta Australiako armaden ibilgailu blindatu nagusia da. Bere izena Creighton Abrams jeneralaren omenez jasotzen du, 1968tik 1972ra Vietnamgo tropa estatubatuarren komandante burua, eta 1972tik 1974ra Estatu Batuetako Armadako Estatu Nagusiko burua. Ondo armatutako eta gogor blindaturiko ibilgailua da, gerra korazatu modernorako diseinatua. M1 Abramsen ezaugarri nabarmenenak honako hauek dira: gas-turbina indartsu batean oinarritutako motor bat erabiltzea, blindaje konposatu sofistikatu bat hartzea, eta munizioak konpartimentu berezietan biltegiratzeko sistema berritzaile bat, eztanda gertatuz gero indarra kanporantz birbideratzen duena, tripulazioaren bizirauteko aukerak biderkatuz. 68 tona inguruko pisuarekin, gaur egun zerbitzuan dagoen tanke astunenetako bat da.
AEBetan lanean hasi zen. 1980an, M60 Patton ordezkatu zuen. Garatu dituzten M1 Abramsen hiru bertsio nagusiak M1, M1A1 eta M1A2 dira, eta armamentu, babes eta elektronika hobetuak dituzte.

## Erreferentziak

* ↑ (Ingelesez) «M1 Abrams Main Battle tank» FAS.org 2000-4-10.
* ↑ Hunnicutt 1984, pp. 6, 149, 408.

## Kanpo estekak

* Datuak: Q173684
* Multimedia: M1 Abrams tanks / Q173684
# M2 linea (Miranda Ebroko urbanoa)

Miranda Ebroko urbanoaren M2 linea Miranda Ebroko autobus linea da.
Kilometro eta bidaiari kopuruari dagokionez, hirugarren linea da

## Historia

2012an, Miranda Ebroko pedaniak garraio falta arintzeko, Miranda Ebroko Udalak hiru linea "metropolitar" martxan jartzea erabaki zuen: M1 M2 eta M3.

## Ustiapena

Gaur egun, Autocares Angel Herrera SA enpresak ustiatzen du sarea laburtua.

### Ordutegiak

M2 linearen ordutegiak 2020ko urtarrilaren 1an :
| Geldialdiak | Astelehenak | Astelehenak | Astelehenak | Astelehenak | Astelehenak |
| Geldialdiak | 1. zerbitzu | 2. zerbitzu | 3. zerbitzu | 4. zerbitzu | 5. zerbitzu |
| Miranda Ebro | 10:20 | 10:15 | 10:40 | 12:30 | 12:55 |
| Ribabellosa | 10:00 | - | - | 12:40 | 12:45 |
| Ircio | - | 10:25 | 10:30 | - | - |

## Geldialdiak

| | | | Geldialdia | Geldialdia | Udalerria | Konexioak |
| | ■ | | Geltokia | Geltokia | Miranda Ebro | M1 M3 U1 U2 | | |
| | ■ | | Gasteiz | Gasteiz | Miranda Ebro | M3 U2 |
| ■ | ■ | ■ | San Nicolás | San Nicolás | Miranda Ebro | M1 M3 U1 |
| • | | | Cascajos de Bayas | Cascajos de Bayas | Miranda Ebro | |
| • | | | Ribabellosa | Ribabellosa | Ribabellosa | |
| | | • | Fuentecaliente | Fuentecaliente | Miranda Ebro | |
| | | • | Los Corrales | Los Corrales | Miranda Ebro | |
| | | • | Ircio | Ircio | Miranda Ebro | |

## Etorkizuna

Oraingoz ez da zerbitzuaren luzapen edo aldaketa berririk aurreikusten.

## Erreferentziak

* ↑ (Gaztelaniaz) Burgos, Diario de. (2020-03-18). «El Ayuntamiento de Miranda retoma el servicio de autobús» Diario de Burgos (Noiz kontsultatua: 2020-04-30).
* ↑ «Angel Herrera, los autobuses de tu ciudad» www.auherrera.es (Noiz kontsultatua: 2020-04-30).
* ↑ https://www.mirandadeebro.es/imagenes/plano_042016.pdf

## Kanpo estekak

* Miranda Ebroko garraioa web gunea
* Autocares Angel Herrera web gunea
* Datuak: Q92602763
# M42 kaskoa

M1942 kaskoa, Z, alemaniar edo M42 izenez ere ezaguna, altzairuzko borroka-kaskoa izan zen, Espainiako Lurreko Armadak 1942tik 1986an MARTE kaskoak ordeztu zuen arte erabiltzen zuena.

## Historia

Espainiako Gerra Zibilean kasko eskasia zegoen. Hiru urteko gatazkak ia kasko militarrik gabe utzi zuen Espainia, eta, beraz, premiazkoa zen Espainiako armadari kasko moderno eta adierazgarria ematea. Trubiako Arma Fabrikak, Armadako Estatu Nagusiak egindako eskaeraren ondorioz, garatu ez ziren prototipo batzuk prestatu zituen. Azkenean, fabrikak "Z" kaskoa, alemaniar Stahlhelmen bertsio espainiarra (baina kalitate txarragokoa), aurkeztu zuen. Kaskoa 1942an egin zuten lehen aldiz Espainian, eta 1943an hasi zen banatzen, baina Espainian zegoen pobrezia neurrigabeak 1950eko hamarkadaren amaierara arte armadari banatzea eragotzi zion, M1926 kaskoaren alde, merkeagoa baina ez hain eraginkorra. Eraikuntza errazari esker, "Z" kaskoa masan egin ahal izan zuten 1960ko hamarkadatik aurrera. 1980ko hamarkadan utzi zioten kaskoa erabiltzeari. MARTE kasko modernoaren agerpenak ez zuen Z kaskoaren desagerpena ekarri. Haren ordezkapena motela izan zen, eta erabilera 1990eko hamarkadaren erdialdera arte luzatu zen.

## Armadatik kanpoko erabilerak

Lurreko Armada ez zen "Z" kaskoaren erabiltzaile bakarra izan, Polizia Armatuak ere erabili zuen 1978an desegin zuten arte. Kaskoa berdina zen, baina gris kolorekoa, eta polizia-kidegoaren ezkutua zeukan. Polizia Militarrak, suteen aurkako unitateek, Abiazioko Poliziak eta Espainiako Gurutze Gorriak ere erabili zuten.

## Aldaerak

M42ak aldaerak izan zituen bere erabilera-aldian, batez ere 1970eko hamarkadaren amaieran eta 1980ko hamarkadaren hasieran, modernizatzeko eta NATOren arauak jarraitzeko (Espainia batu berria zen).
Kaskoak izan zuen lehen aldaketa ehun, badana eta larruzko zerrendak gehitzea izan zen, kasko barrutik egitura batez eusten zena. Beste aldaketa batzuk ere egin zituzten, hala nola ehunezko barboka bat edo alboetan zuloak zituen bigarren mentura-ontzi bat, NATOk ondo ikusi zituenak, barne-aireztapena hobetzen baitzuen eta soldaduarentzat askoz higienikoagoa baitzen. Baina kaskoak izan zuen aldaketa bisual handiena kamuflaje-zorro batzuen herentzia izan zen (US Woodland edo igel larru motakoak). Hasieran oso eraginkorrak ez baziren ere, marruskadurarekiko oso kalteberak zirelako, zorroek askoz ere modernoago erakusten zuten kaskoa.

## Erreferentziak

* 1 2 (Gaztelaniaz) www.cascoscoleccion.com. ESPAÑOL Z 42. .

## Kanpo estekak

* Datuak: Q85782796
* Multimedia: Spanish M42 Model Z helmet / Q85782796
# M6 (telebista katea)

M6 Frantziako telebista kate generalista eta pribatu bat da. Bere jabea Groupe M6 enpresa da eta 1987ko martxoaren 1ean sortu zen, ordurarteko TV6 katea ordezkatuz.

## Kanpo estekak

* M6 telebista katearen webgunea (Frantsesez)
* Datuak: Q1881062
* Multimedia: M6 (TV channel) / Q1881062
# M1 Garand

M1 Garand fusila, infanteriari kantitate handitan banatu zitzaion lehengo fusil erdi-automatikoa izan zen. Bi mundu gerren artean diseinatu zuen John Garandek Estatu Batuetan, 1936an bertako indar armatuek infanteriako arma nagusi bezala hartu zutelarik. Bigarren Mundu Gerran, Koreako Gerran eta neurri txikiagoan Vietnamgo Gerran erabili zen. Ofizialki 1957an M-14 fusilak ordeztu zuen. Springfield 1903 fusila ordeztu zuen fusil hau.
30-06 Springfield kalibreko kartutxoak erabiltzen ditu, zortzinakako orrazien bidez kargatuak. Gas bidezko errekargaz funtzionatzen du, gas hodia kainoi azpian kokatuta dagoelarik. 400 metro arteko su potentzia du.

## Kanpo estekak

* Datuak: Q204046
* Multimedia: M1 Garand / Q204046
# M4 Sherman

M4 Sherman, ofizialki Medium Tank, M4, AEBeyako tanke bat izan zen. 1940an diseinatua eta 1941-1945 artean ekoitzia izan zen, eta 1941-1955 artean zerbitzuan egon zen. Bigarren Mundu Gerran AEBej nahiz Aliatuek erabili izan zuten. Koreako Gerran ere erabilia izan zen.
Tankearen ekoizpenak 50.100 unitate gainditu zituen. Erresuma Batuan M4 tankeak "Sherman" ezizena jaso zuen, William Tecumseh Sherman jeneralaren omenez, herrialde honetan estatubatuar tankeei AEBetako Gerra Zibileko jeneralen izenak ipintzeko ohitura baizegoen, ondoren AEBetan ere izen hori erabiltzen hasi ziren.

## Kanpo estekak

* Datuak: Q191643
* Multimedia: M4 Sherman / Q191643
# M1 linea (Miranda Ebroko urbanoa)

Miranda Ebroko urbanoaren M1 linea Miranda Ebroko autobus linea da.
Sareko linearik luzeena da, eta alde handiarekin, nahiz eta maiztasunari dagokionez okerrena izan, M3 linearekin batera.

## Historia

Miranda Ebroko urbanoaren hasierako sarea lau linez osatuta zegoen. 2012an, herriko udalak sare hori bi lerrotan, U1 eta U2, ordezkatu eta berregituratzea erabaki zuen.

## Ustiapena

Gaur egun, Autocares Angel Herrera SA enpresak ustiatzen du sarea laburtua.

### Ordutegiak

M1 linearen ordutegiak 2020ko urtarrilaren 1an :
| Geldialdiak | Astearteak | Astearteak | Ostiralak | Ostiralak |
| Geldialdiak | 1. zerbitzu | 2. zerbitzu | 1. zerbitzu | 2. zerbitzu |
| Miranda Ebro | 10:00 / 10:58 | 12:30 / 13:30 | 10:00 / 10:58 | 12:30 / 13:30 |
| Montañana | 10:10 | 13:20 | 10:10 | 13:20 |
| Santa Gadea del Cid | 10:24 | 13:05 | 10:24 | 13:05 |
| Ayuelas | 10:35 | 12:54 | 10:35 | 12:54 |

## Geldialdiak

| | Geldialdia | Geldialdia | Udalerria | Konexioak |
| ■ | Geltokia | Geltokia | Miranda Ebro | M2 M3 U1 U2 | | |
| ■ | San Nicolás | San Nicolás | Miranda Ebro | M2 M3 U1 |
| ■ | La Nave | La Nave | Miranda Ebro | |
| ■ | Suzana | Suzana | Miranda Ebro | |
| ■ | Montañana | Montañana | Miranda Ebro | |
| ■ | Guinicio | Guinicio | Miranda Ebro | |
| ■ | Villanueva Soportilla | Villanueva Soportilla | Miranda Ebro | |
| ■ | Bozóo | Bozóo | Miranda Ebro | |
| ■ | Santa Gadea del Cid | Santa Gadea del Cid | Miranda Ebro | |
| ■ | Encio | Encio | Miranda Ebro | |
| ■ | Moriana | Moriana | Miranda Ebro | |
| ■ | Ayuelas | Ayuelas | Miranda Ebro | |
| ■ | Bugedo | Bugedo | Miranda Ebro | |
| ■ | Valverde de Miranda | Valverde de Miranda | Miranda Ebro | |
| ■ | Bardauri | Bardauri | Miranda Ebro | |
| ■ | San Nicolás | San Nicolás | Miranda Ebro | M2 M3 U1 |
| ■ | Geltokia | Geltokia | Miranda Ebro | M2 M3 U1 U2 | | |

## Etorkizuna

Oraingoz ez da zerbitzuaren luzapen edo aldaketa berririk aurreikusten.

## Erreferentziak

* ↑ (Gaztelaniaz) Burgos, Diario de. (2020-03-18). «El Ayuntamiento de Miranda retoma el servicio de autobús» Diario de Burgos (Noiz kontsultatua: 2020-04-30).
* ↑ «Angel Herrera, los autobuses de tu ciudad» www.auherrera.es (Noiz kontsultatua: 2020-04-30).
* ↑ https://www.mirandadeebro.es/imagenes/plano_042016.pdf

## Kanpo estekak

* Miranda Ebroko garraioa web gunea
* Autocares Angel Herrera web gunea
* Datuak: Q92601424
# M3 linea (Miranda Ebroko urbanoa)

Miranda Ebroko urbanoaren M3 linea Miranda Ebroko autobus linea da.
Linearik laburrena eta bidaiari gutxien biltzen dituena da. Gainera, maiztasun txarrenak ditu M1 linearekin batera.

## Historia

2012an, Miranda Ebroko pedaniak garraio falta arintzeko, Miranda Ebroko Udalak hiru linea "metropolitar" martxan jartzea erabaki zuen: M1 M2 eta M3.

## Ustiapena

Gaur egun, Autocares Angel Herrera SA enpresak ustiatzen du sarea laburtua.

### Ordutegiak

M3 linearen ordutegiak 2020ko urtarrilaren 1an :
| Geldialdiak | Astelehenak | Astelehenak |
| Geldialdiak | 1. zerbitzu | 2. zerbitzu |
| Miranda Ebro | 10:15 | 11:0 |
| Hilherria | 10:25 | 11:00 |

## Geldialdiak

| | Geldialdia | Geldialdia | Udalerria | Konexioak |
| ■ | Geltokia | Geltokia | Miranda Ebro | M1 M2 U1 U2 | | |
| ■ | Gasteiz | Gasteiz | Miranda Ebro | M2 U2 |
| ■ | San Nicolás | San Nicolás | Miranda Ebro | M1 M2 U1 |
| ■ | Hilherria | Hilherria | Miranda Ebro | |

## Etorkizuna

Oraingoz ez da zerbitzuaren luzapen edo aldaketa berririk aurreikusten.

## Erreferentziak

* ↑ (Gaztelaniaz) Burgos, Diario de. (2020-03-18). «El Ayuntamiento de Miranda retoma el servicio de autobús» Diario de Burgos (Noiz kontsultatua: 2020-04-30).
* ↑ «Angel Herrera, los autobuses de tu ciudad» www.auherrera.es (Noiz kontsultatua: 2020-04-30).
* ↑ https://www.mirandadeebro.es/imagenes/plano_042016.pdf

## Kanpo estekak

* Miranda Ebroko garraioa web gunea
* Autocares Angel Herrera web gunea
* Datuak: Q92603823
# Loring (Alaska)

Loring Ameriketako Estatu Batuetako erroldak esleitutako leku bat da. Ketchikan Gateway Boroughn kokatuta dago, Alaska estatuan. 0 biztanle ditu, 1,6 kilometro koadroko azaleran banatuta.

## Ikus, gainera

* Ketchikan Gateway Borough

## Kanpo estekak

* Datuak: Q5979198
* Multimedia: Loring, Alaska / Q5979198
# Lorin Maazel

Lorin Varencove Maazel (Neuilly-sur-Seine, Frantzia, 1930eko martxoaren 6a – Castleton Farms, Virginia, Ameriketako Estatu Batuak, 2014ko uztailaren 13a) biolinista eta orkestra zuzendaria izan zen.

## Bizitza

Frantzian jaio zen arren, gurasoak Estatu Batuetako juduak zituen, eta estatubatuar herritartasuna izan zuen. Oso gazterik hasi zen musikaren munduan lanean, eta hamabost urte zituenerako Estatu Batuetako orkestra ospetsuenen zuzendari gisa nabarmendu zen. 1948an, Pittsburgheko Orkestra Sinfonikoan sartu zen biolinista gisa, eta 1960an Alemaniako Bayreuth Jaialdian parte hartu zuen zuzendari moduan (bera izan zen Bayreuthen lehen amerikarra). Harrezkero, munduko orkestra ospetsuenen zuzendari izan da. 1965etik 1975era, Berlin Irratiko Orkestra Sinfonikoko zuzendaria izan zen, 1972tik 1982ra, Clevelandekoarena, eta Vienako Operakoarena, 1982tik 1986ra. 1988an, berriz, Frantziako Orkestra Nazionalaren zuzendari musikal izendatu zuten (1988-1991). Pittsburgheko Orkestra Sinfonikoaren musika-zuzendaria izan da 1986az gero, eta Bavaria Irratiko Orkestra Sinfonikoarena, 1993tik aurrera.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q117710
* Multimedia: Lorin Maazel / Q117710
# Loring Air Force Base (Maine)

Loring Air Force Base Ameriketako Estatu Batuetako erroldak esleitutako leku bat da. Aroostook konderrian dago, Maine estatuan. 225 biztanle ditu, 8,2 kilometro koadroko azaleran banatuta.

## Ikus, gainera

* Aroostook konderria

## Kanpo estekak

* Datuak: Q6681247
# Lorimor (Iowa)

Lorimor Iowako hiri bat da. Union konderrian kokatua dago. 2010ean 360 biztanle zituen, 0,98 kilometro koadrotan banatuta.

## Ikus, gainera

* Union konderria

## Kanpo estekak

* Datuak: Q920903
* Multimedia: Lorimor, Iowa / Q920903
# Lorinae

Lorinae Lorisidaeren barruan dagoen bi azpifamilietako bat da. Indotxinan eta Indian bizi dira eta guztira 5 espezie baino ez dira, guztiak Loris izen arruntarekin ezagutzen direlarik.

## Ikus, gainera

* Strepsirrhini
* Lorisidae
* Datuak: Q3428868
* Espezieak: Lorisinae
# Loriol-sur-Drôme kantonamendua

Loriol-sur-Drôme kantonamendua Frantziako kantonamendu bat da. Drôme departamenduan dago, Auvernia-Rodano-Alpeak eskualdean. Guztira 8 udalerri ditu eta Loriol-sur-Drôme da bere hiriburua.

## Kanpo estekak

* Datuak: Q1725976
# Loris

    Artikulu hau Loris generoari buruzkoa da; Loris gisa ezagutzen diren animalia taldeari gaitzat duena beste hau da: «Lorinae»
Loris Lorinaeren barruan dagoen bi generoetako bat da. Indiako hegoaldean Sri Lankan bizi dira eta guztira bi espezie daude, nahiz eta autore batzuek bakarra (Loris tardigradus) izendatzen duten. 35 cm inguru luze izaten da, eta isatsa laburra du. Begi handi biribilak ditu, ilunpean distira egiten dutenak. Ile trinkoa du, hauts edo zilar kolorekoa. Eskuak eta hankak zuhaitzetan mugitzeko egokituak ditu, oso behatz luzeak eta oratzaileak baititu, baina makala eta beldurtia da. Intsektuak eta ornodun txikiak janez elikatzen da.

## Ikus, gainera

* Strepsirrhini
* Lorinae

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3259581
* Multimedia: Loris / Q3259581
* Espezieak: Loris
# Macroscelides micus

Macroscelides micus Macroscelides generoko animalia da. Macroscelidea ordenaren barruko ugaztuna da. Macroscelididae familian sailkatuta dago.
Ipar-mendebaldeko Namibian, Etendeka izeneko goi-ordokian, baino ez da bizi. 19 zentimetroko luzera eta 28 gramo baino gehiago dituelarik, makroszelideorik txikiena da.

## Erreferentziak

* ↑ doi:10.1644/13-MAMM-A-159 Zita hau gehitzeko bi modu daude: Botaren zain egon gabe edo eskuz egin
* ↑ Khan, Amina. (2014-6-27). «New sengi species is related to an elephant, but small as a mouse» Los Angeles Times.

## Ikus, gainera

* Macroscelididae

## Kanpo estekak

* Datuak: Q17281339
* Multimedia: Macroscelides micus / Q17281339
* Espezieak: Macroscelides micus